tomron87/hebrew-wikipedia-sentences-corpus huggingface dataset:
מריה אנה נולדה ב-7 בספטמבר 1683 ללאופולד הראשון, קיסר האימפריה הרומית הקדושה ואלאונורה מגדלנה מנויבורג, בתו של פיליפ וילהלם, הנסיך הבוחר מפפאלץ ורעייתו אליזבת אמליה, רוזנת הסן-דרמשטדט, והייתה אחותם של יוזף הראשון, קיסר האימפריה הרומית הקדושה וקרל השישי, קיסר האימפריה הרומית הקדושה.
ב-27 באוקטובר 1708 התחתנה מריה אנה עם ז'ואאו החמישי, מלך פורטוגל, והביאה עמה כנדוניה 100,000 כתרים.
בשנת 1742 מונתה מריה אנה לעוצרת הממלכה, לאחר שבעלה ז'ואאו החמישי עבר אירוע מוחי ששיתק אותו באופן חלקי.
בשנת 1750 מת בעלה ז'ואאו החמישי, ובנה ז'וזה הראשון, מלך פורטוגל עלה לשלטון במקומו.
ב-14 באוגוסט 1754 מתה מריה אנה ונקברה בליסבון, בעוד שלבה נשלח לקבורה בקריפטה הקיסרית בווינה.
בשנת 1708 התחתנה מריה אנה עם ז'ואאו החמישי, מלך פורטוגל, ממנו נולדו לה 6 ילדים:
מריה אמליה מנאפולי וסיציליה (; 26 באפריל 1782 – 24 במרץ 1866), הייתה אשתו של לואי פיליפ, מלך הצרפתים.
מריה אמליה נולדה ב-26 באפריל 1782 בנאפולי, לפרננדו הראשון, מלך שתי הסיציליות ומריה קרולינה מאוסטריה, בתם של פרנץ הראשון, קיסר האימפריה הרומית הקדושה ומריה תרזה.
עם פרוץ המהפכה הצרפתית לא התנגד לכך אביה, אולם לאחר הריגתם של דודיה לואי השישה עשר, מלך צרפת ומארי אנטואנט, מלכת צרפת, חבר אביה לקואליציה האנטי-צרפתית הראשונה, ובשנת 1798 ברחה עם משפחתה לסיציליה.
בשנת 1800 ברחה מריה אמליה עם אמה לאוסטריה, שם שהתה בשנתיים הבאות.
בשנת 1802 חזרה המשפחה לנאפולי, אולם בשנת 1806 שוב ברחו לסיציליה.
ב-25 בנובמבר 1809 בעודם בגלות, התחתנה מריה אמליה עם לואי פיליפ השלישי, דוכס אורליאן, שהיה אף הוא בגלות באותה תקופה.
בשנת 1814 חזר לואי פיליפ יחד עם מריה אמליה לצרפת, אולם עם חזרתו של נפוליאון נמלטו שוב מצרפת, ורק בשנת 1817 חזרו אליה שוב.
בשנת 1830 בעקבות מהפכת יולי הוכתר בעלה כלואי פיליפ, מלך הצרפתים, נגד דעתה של מריה אמליה, ותחת לחציה של אחותו אדלייד, נסיכת אורליאן.
מריה אמליה לא התערבה בשום אופן בפוליטיקה ובניהול הממשל, ואף עשתה כל שביכולתה על מנת להתרחק מכך.
בשנת 1832 לאחר ניסיון ההפיכה של אחייניתה מריה קרולינה, נסיכת נאפולי וסיציליה, דוכסית ברי שנכשל, פנתה אליה מריה קרולינה בבקשה שתתערב למען שחרורה מהכלא, אולם מריה אמליה סירבה לעשות שום דבר למענה.
מריה אמליה שמרה אף בתור מלכה על אורח חיים פשוט, והרבתה בפילנתרופיה למען העניים והנזקקים.
בשנת 1843 אירחה מריה אמליה את ויקטוריה, מלכת הממלכה המאוחדת בנורמנדי, אולם לא הצטרפה לבעלה לביקור גומלין בבריטניה בשנת 1844.
הברונית בטי סלומון דה רוטשילד פיתחה איתה ידידות קרובה.
במהלך מהפכת פברואר בשנת 1848 לחצה מריה אמליה על בעלה שלא ייכנע ויוותר על הכתר, אלא יילחם למענו, על אף שמלכתחילה לא רצתה שיקבל אותו עליו.
לבסוף נכנע בעלה והתפטר מהשלטון, ובני המשפחה נמלטו בחשאי לאנגליה.
בבריטניה התקבלו בני המשפחה בסבר פנים יפות על ידי המלכה ויקטוריה, שאף העמידה לרשותם את בית קלרמונט, ומכיוון שכספם לא הוחרם על ידי הממשלה הצרפתית, לא סבלו מבעיות כספיות.
כעבור שנתיים, בשנת 1850 מת בעלה לואי פיליפ, וב-24 במרץ 1866 מתה מריה אמליה בביתה.
ב-25 בנובמבר 1809 התחתנה מריה אמליה עם לואי פיליפ, מלך הצרפתים.
מריה אנה, נסיכת סקסוניה-אלטנבורג (; 11 במרץ 1864 – 3 במאי 1918), הייתה אשתו של גאורג, נסיך שאומבורג-ליפה.
מריה אנה נולדה ב-11 במרץ 1864 באלטנבורג שהשתייכה לדוכסות סקסוניה-אלטנבורג, למוריץ, נסיך סקסוניה-אלטנבורג, ולאוגוסטה, נסיכת סקסוניה-מיינינגן, בתם של ברנהרד השני, דוכס סקסוניה-מיינינגן ומריה פרדריקה, נסיכת הסן-קאסל.
ב-16 באפריל 1882 התחתנה מריה אנה עם גאורג, נסיך שאומבורג-ליפה, ממנו היו לה 9 ילדים.
בשנת 1907 חגגו גאורג ומריה אנה את חתונת הכסף, ולרגל המאורע העניק להם וילהלם השני, קיסר גרמניה את טירת שאומבורג, שהועברה לשליטת בית הוהנצולרן לאחר מלחמת אוסטריה–פרוסיה שבה תמכה שאומבורג-ליפה באוסטריה.
בשנת 1911 מת בעלה גאורג, נסיך שאומבורג-ליפה, וב-3 במאי 1918 מתה מריה אנה בביתה בביקבורג.
ב-16 באפריל 1882 התחתנה מריה אנה עם גאורג, נסיך שאומבורג-ליפה.
לבני הזוג היו 9 ילדים:
מריה אנה נולדה ב-21 באוגוסט 1843 בליסבון, לפרננדו השני, מלך פורטוגל ולמריה השנייה, מלכת פורטוגל, בתם של פדרו הראשון, קיסר ברזיל ומריה לאופולדינה מאוסטריה.
בשנת 1853 מתה אמה מריה השנייה, מלכת פורטוגל, ומריה אנה הפכה לגברת הראשונה של חצר המלוכה, עד לחתונת אחיה פדרו החמישי, מלך פורטוגל בשנת 1858 עם סטפני, נסיכת הוהנצולרן.
ב-11 במאי 1859 התחתנה מריה אנה עם גאורג, נסיך סקסוניה.
ממנה היו לו 8 ילדים.
נישואי השניים לא היו מאוד מוצלחים, וגאורג אף השאיר רושם רע על בני המשפחה הפורטוגזית בזמן שהותו בפורטוגל לאחר החתונה.
בשנת 1883 חלה בנה הקטן אלברט, נסיך סקסוניה, ומריה אנה טיפלה בו במסירות כמה חודשים.
כתוצאה מהמאמץ הרב לקתה מריה אנה בתשישות, וב-5 בפברואר 1884 מתה בביתה בדרזדן.
בשנת 1902 מת גיסה אלברט, מלך סקסוניה ללא ילדים, ובעלה עלה לשלטון במקומו כגאורג, מלך סקסוניה.
ב-11 במאי 1859 התחתנה מריה אנה עם גאורג, מלך סקסוניה.
מריה אנונציאטה, נסיכת שתי הסיציליות (באיטלקית: Maria Annunziata, Principessa di Borbone delle Due Sicilie; 24 במרץ 1843 – 22 במאי 1871), הייתה בתו של פרננדו השני, מלך שתי הסיציליות ואשתו של קרל לודוויג, ארכידוכס אוסטריה.
מריה אנונציאטה נולדה ב-24 במרץ 1843 בקזרטה, לפרננדו השני, מלך שתי הסיציליות ולמריה תרזה, ארכידוכסית אוסטריה, בתם של הארכידוכס קרל, דוכס טשן והנרייטה, נסיכת נסאו-ויילבורג.
מריה אנונציאטה יחד עם משפחתה ברחו לרומא, ובהמשך עברו משם לווינה.
ב-21 באוקטובר 1862 התחתנה מריה אנונציאטה עם קרל לודוויג, ארכידוכס אוסטריה, אחיו של פרנץ יוזף, קיסר אוסטריה, ממנו נולדו לה 4 ילדים.
ב-22 במאי 1871 מתה מריה אנונציאטה משחפת, והיא בת 28 בלבד.
בשנת 1914 נרצח בנה פרנץ פרדיננד, ארכידוכס אוסטריה, מה שהוביל למלחמת העולם הראשונה.
ב-21 באוקטובר 1862 התחתנה מריה אנונציאטה עם קרל לודוויג, ארכידוכס אוסטריה, אחיו של פרנץ יוזף, קיסר אוסטריה, ממנו נולדו לה 4 ילדים:
פרנץ פרדיננד, ארכידוכס אוסטריה (1863–1914)
פרדיננד קרל, ארכידוכס אוסטריה (1868–1915)
מרגרטה סופיה, ארכידוכסית אוסטריה (1870–1902)
מריה אנטוניה אדלייד קמילה קרולינה אאולליה ליאופולדינה סופיה אינס פרנסיסיקה דה אסיס אי דה פאולה מיכאלה רפאלה גבריאלה גונזגה גרגוריה ברנאדינה בנדיטה אנדריאה דה ברגנסה, נסיכת פורטוגל ; 28 בנובמבר 1862 – 14 במאי 1959) הייתה בתו של מיגל הראשון, מלך פורטוגל ואשתו של רוברטו הראשון, דוכס פארמה.
מריה אנטוניה נולדה ב-28 בנובמבר 1862 בטירת ברונבאך, ורטהיים אם מיין, למיגל הראשון, מלך פורטוגל ולאדליידה מלוינשטיין-ורטהיים-רוזנברג, בתם של קונסטנטין, נסיך הכתר של לוינשטיין-ורטהיים-רוזנברג ואגנס, נסיכת הוהנלוהה-לנגנבורג, ששהו בגלות לאחר שגורשו מפורטוגל במהלך המלחמות הליברליות.
ב-15 באוקטובר 1884 התחתנה מריה אנטוניה עם רוברטו הראשון, דוכס פארמה, ממנו נולדו לה 12 ילדים.
בשנת 1907 מת בעלה רוברטו, ומאוחר יותר עברה מריה אנטוניה לגור עם בתה זיטה, ששהתה בגלות לאחר התפטרותו של בעלה קרל הראשון, קיסר אוסטריה מהשלטון בסוף מלחמת העולם הראשונה.
בשנת 1940 עברה מריה אנטוניה יחד עם בתה זיטה ומשפחתה לקוויבק שבקנדה, ולאחר המלחמה עברה לגור בטירת ברג שבלוקסמבורג.
ב-14 במאי 1959 מתה מריה אנטוניה בביתה, ובעת מותה, היא הייתה הנכדה האחרונה ששרדה מנכדיו של ז'ואאו השישי, מלך פורטוגל.
ב-15 באוקטובר 1884 התחתנה מריה אנטוניה עם רוברטו הראשון, דוכס פארמה, ממנו נולדו לה 12 ילדים:
מריה דלה נווי אדלייד, נסיכת בורבון פארמה (1885–1959)
סיסטו, נסיך בורבון-פארמה (1886–1934), התחתן עם הדוויגה דה לה רושפוקו
סאווריו, נסיך בורבון-פארמה (1889–1977), התחתן עם מדלן בורבון-בוסה
זיטה, נסיכת בורבון-פארמה (1892–1989), התחתנה עם קרל הראשון, קיסר אוסטריה
פליצ'ה, נסיך בורבון-פארמה (1893–1970), התחתן עם שארלוט, הדוכסית הגדולה של לוקסמבורג
רנאטו, נסיך בורבון-פארמה (1894–1962), התחתן עם מרגרט, נסיכת דנמרק
מריה אנטוניה, נסיכת בורבון-פארמה (1895–1977)
לואיג'י, נסיך בורבון-פארמה (1899–1967), התחתן עם מריה פרנצ'סקה, נסיכת סבויה
הנריצ'טה, נסיכת בורבון-פארמה (1903–1987), הייתה חירשת
גאטנו, נסיך בורבון-פארמה (1905–1958), התחתן עם מרגרטה, נסיכת טורן וטקסיס
מריה אמליה, ארכידוכסית אוסטריה הייתה אשתו של פרדיננדו, דוכס פארמה, בתה השמינית של מריה תרזה, ואחותה של מארי אנטואנט.
מריה אמליה נולדה ב-26 בפברואר 1746 בארמון הופבורג, וינה, בירת האימפריה ההבסבורגית, לפרנץ הראשון, קיסר האימפריה הרומית הקדושה ולמריה תרזה.
מריה אמליה גדלה כבת יחידה, משום שלא הייתה לה אף אחות בגילה, והיו לה יחסים גרועים מאוד עם אמה.
מריה אמליה הייתה מאוהבת בקרל אוגוסט, נסיך צווייבריקן, ואף רצתה להינשא לו, אולם אמה חיתנה אותה נגד רצונה לפרדיננדו, דוכס פארמה, ועל כך היא לא סלחה לה עד יום מותה.
ב-27 ביוני 1769 התחתנה מריה אמליה בווינה על ידי שליח עם פרדיננדו, וב-19 ביולי נחגג טקס הנישואים בפארמה.
עד מהרה השתלטה מריה אמליה על הממשל בדוכסות פארמה, החליפה ראשי ממשלה לפי רצונה, ודאגה שהדוכסות לא תהפוך למדינת בובות ספרדית, צרפתית או אוסטרית.
יחסיה עם פרדיננדו לא היו אף פעם מוצלחים, אולם הייתה פופולרית מאוד בקרב האזרחים, עקב דאגתה לעניים.
מריה אמליה הייתה בקשר טוב עם אחיותיה מריה קרולינה, מלכת נאפולי ומארי אנטואנט, מלכת צרפת, אולם כמעט ולא הייתה בקשר עם אמה.
במאי 1796 פלשו כוחות צרפתיים לדוכסות, אולם על אף שנאתה העזה לצרפת, בעקבות הוצאת אחותה מארי אנטואנט להורג, הכריז פרדיננדו על נייטרליות.
במסגרת חוזה ארנחואס (1801) בין בית בורבון לנפוליאון, הועברה השליטה על הדוכסות לשלטון צרפתי ישיר, בתמורה להעברת הדוכסות הגדולה של טוסקנה לידי בית בורבון תחת שליטת בנו לודוביקו הראשון, מלך אטרוריה, בעוד פרדיננד השלישי, הדוכס הגדול של טוסקנה קיבל את שטחי נסיכות הבוחר מזלצבורג.
ב-9 באוקטובר 1802 מת פרדיננדו בגיל 51, והועלו טענות שהורעל על ידי הצרפתים.
בתחילה שלטה מריה אמליה בדוכסות כעוצרת, אולם ב-22 באוקטובר גורשה מהדוכסות.
היא הורשתה להשתתף בהלוויית בעלה, ולאחר מכן עברה באישור אחיינה פרנץ השני, קיסר האימפריה הרומית הקדושה לטירת פראג עם שתים מבנותיה, שם התגוררה עד מותה ב-18 ביוני 1804.
בשנת 1769 התחתנה מריה אמליה עם פרדיננדו, דוכס פארמה, ממנו נולדו לה 9 ילדים:
קרולינה, נסיכת פארמה (1770–1804), התחתנה עם מקסימיליאן, נסיך הכתר של סקסוניה
לודוביקו הראשון, מלך אטרוריה (1773–1803), התחתן עם מריה לואיסה, דוכסית לוקה
אנטוניה לואיג'יה, נסיכת פארמה (1784)
מריה אנטוניה פרננדה, נסיכת ספרד (בספרדית: María Antonia Fernanda de Borbón; 17 בנובמבר 1729 - 19 בספטמבר 1785), הייתה בתו של פליפה החמישי, מלך ספרד ואשתו של ויטוריו אמדאו השלישי, מלך סרדיניה.
מריה אנטוניה פרננדה נולדה ב-17 בנובמבר 1729 במצודת סביליה, בזמן החתימה על הסכם סביליה שסיים את המלחמה האנגלו-ספרדית, לפליפה החמישי, מלך ספרד ואשתו השנייה אליזבטה פארנזה (הנצר האחרון למשפחת פארנזה) מפארמה, בתם של אודוארדו פארנזה, נסיך הכתר של פארמה ודורותיאה סופיה, רוזנת פפאלץ-נויבורג.
בצעירותה דובר שמריה אנטוניה פרננדה תתחתן עם לואי, דופן צרפת, ואילו אחיה האינפנטה פליפה מספרד יתחתן עם לואיז אליזבת, נסיכת צרפת, אולם אמה רצתה לחכות עד שהיא תתבגר, ומשום כך התחתנה אחותה מריה תרסה רפאלה, נסיכת ספרד עם לואי.
לאחר מותה של אחותה בשנת 1746 ניסה אביה להעלות שוב את ההצעה, אולם לואי החמישה עשר, מלך צרפת סירב להצעה, ולואי התחתן עם מריה יוזפה, נסיכת סקסוניה.
ב-31 במאי 1750 התחתנה מריה אנטוניה פרננדה עם ויטוריו אמדאו, דוכס סבויה, בנישואים פוליטיים שנועדו לחזק את הקשר בין ממלכת ספרד וממלכת סרדיניה, לאחר שלחמו זה כנגד זה במלחמת הירושה האוסטרית.
על אף היותם טיפוסים שונים זה מזה, היה לשניים קשר חזק ואמיץ, ונולדו להם 12 ילדים.
בשנת 1773 מת חמיה קרלו אמנואלה השלישי, מלך סרדיניה, ובעלה עלה לשלטון במקומו כויטוריו אמדאו השלישי, מלך סרדיניה.
בשנת 1775 התחתן בנה קרלו אמנואלה, נסיך פיימונט עם מארי קלוטילד, נסיכת צרפת, עמה היה לה קשר מאוד חזק, וב-19 בספטמבר 1785 מתה מריה אנטוניה פרננדה בטירת מונקליירי בטורינו.
ב-31 במאי 1750 התחתנה מריה אנטוניה פרננדה עם ויטוריו אמדאו השלישי, מלך סרדיניה, ממנו היו לה 12 ילדים:
מריה אנטוניה, נסיכת שתי הסיציליות (באיטלקית: Maria Antonia Anna di Borbone-Due Sicilie; 19 בדצמבר 1814 – 7 בנובמבר 1898), הייתה בתו של פרנצ'סקו הראשון, מלך שתי הסיציליות ואשתו של לאופולד השני, הדוכס הגדול של טוסקנה.
מריה אנטוניה נולדה ב-19 בדצמבר 1814 בפאלאצו דיי נורמני בפאלרמו, לפרנצ'סקו הראשון, מלך שתי הסיציליות ומריה איזבלה מספרד, בתם של קרלוס הרביעי, מלך ספרד ומריה לואיסה מפארמה.
כמה חודשים לאחר לידתה חזרה משפחתה לנאפולי, ממנה ברחה מפני נפוליאון, ובשנת 1816 איחד אביה את ממלכת נאפולי וממלכת סיציליה לממלכת שתי הסיציליות.
בשנת 1830 מת אביו פרנצ'סקו הראשון, מלך שתי הסיציליות, ואחיה פרננדו השני, מלך שתי הסיציליות עלה לשלטון במקומו.
ב-7 ביוני 1833 התחתנה מריה אנטוניה עם בן דודה לאופולד השני, הדוכס הגדול של טוסקנה, ממנו נולדו לה 10 ילדים.
במהלך מהפכות אביב העמים נאלצו מריה אנטוניה ולאופולד לעזוב את פירנצה, אולם הוחזרו לבסוף בלחץ אוסטרי.
ב-21 ביולי ויתר לאופולד על כתרו לטובת בנו פרדיננד הרביעי, הדוכס הגדול של טוסקנה, שלא יישם בפועל את שלטונו.
לאחר מכן התגוררה המשפחה באוסטריה, ובשנת 1870 מת בעלה לאופולד.
בשנת 1898 נולדה למריה אנטוניה בת נינה, וב-7 בנובמבר אותה שנה מתה מריה אנטוניה בגמונדן.
ב-7 ביוני 1833 התחתנה מריה אנטוניה עם לאופולד השני, הדוכס הגדול של טוסקנה, ממנו נולדו לה 10 ילדים:
מריה איזבלה, ארכידוכסית אוסטריה (1834 -1901)
פרדיננד הרביעי, הדוכס הגדול של טוסקנה (1835–1908)
מריה תרזה, ארכידוכסית אוסטריה (1836–1838)
מריה כריסטינה, ארכידוכסית אוסטריה (1838–1849)
קרל סלבטור, ארכידוכס אוסטריה (1839–1892)
מריה אנה, ארכידוכסית אוסטריה (1840–1841)
הארכידוכסית מריה לואיזה מאוסטריה, נסיכת טוסקנה (1845–1917)
לודוויג סלבטור, ארכידוכס אוסטריה (1847–1915), היה מחלוצי המחקר של איי הים התיכון
יוהאן סלבטור, ארכידוכס אוסטריה (1852–1890) - דווח כנעדר בעת טביעת ספינתו בדרך לארגנטינה
מריה אנה, נסיכת סקסוניה , הייתה אחותם של פרידריך אוגוסט השני, מלך סקסוניה ויוהאן, מלך סקסוניה, ואשתו של לאופולד השני, הדוכס הגדול של טוסקנה.
מריה אנה נולדה ב-15 בנובמבר 1799 בדרזדן שהייתה חלק מנסיכות הבוחר מסקסוניה, למקסימיליאן, נסיך סקסוניה, ולקרולינה, נסיכת פארמה, בתם של פרדיננדו, דוכס פארמה ומריה אמליה, ארכידוכסית אוסטריה.
ב-16 בנובמבר 1817 התחתנה מריה אנה עם לאופולד השני, הדוכס הגדול של טוסקנה, ממנו נולדו לה 3 בנות.
מריה אנה גילתה עניין בשירה ובציורים עתיקים, ואף ייסדה עם בעלה את פנימיית הבנות הראשונה בפירנצה.
בשנת 1832 נדבקה מריה אנה מבתה אוגוסטה פרדיננדה בשחפת, וב-24 במרץ מתה בפיזה בגיל 32. לאחר מותה התחתן בעלה שוב, עם מריה אנטוניה, נסיכת שתי הסיציליות.
ב-16 בנובמבר 1817 התחתנה מריה אנה עם לאופולד השני, הדוכס הגדול של טוסקנה, ממנו נולדו לה 3 בנות:
מריה קרולינה, ארכידוכסית אוסטריה (1822–1841)
אוגוסטה פרדיננדה, ארכידוכסית אוסטריה (1825–1864), התחתנה עם לואיטפולד, הנסיך העוצר של בוואריה
מריה מקסימיליאנה טקלה, ארכידוכסית אוסטריה (1827–1834)
מריה אנה, נסיכת הסן-הומבורג , הייתה בתו של פרידריך החמישי, רוזן הסן-הומבורג ואשתו של וילהלם, נסיך פרוסיה.
מריה אנה נולדה ב-13 באוקטובר 1785 בבאד הומבורג, לפרידריך החמישי, רוזן הסן-הומבורג, ולקרולינה, רוזנת הסן-דרמשטדט בתם של לודוויג התשיעי, רוזן הסן-דרמשטדט וקרולינה, רוזנת פפאלץ-צווייבריקן.
בשנת 1804 התחתנה מריה אנה עם וילהלם, נסיך פרוסיה, ממנו נולדו לה 9 ילדים.
מריה אנה תמכה במלחמה נגד נפוליאון, ולאחר תבוסת הצבא הפרוסי בקרב ינה-אאורשטדט, הצטרפה למשפחת המלוכה בבריחתם מברלין מפני נפוליאון.
לאחר מותה של לואיזה, מלכת פרוסיה בשנת 1810, הפכה מריה אנה לגברת הראשונה בחצר המלוכה באירועים רשמיים.
במרץ 1813 ייסדה מריה אנה את "אגודת הנשים הפטריוטיות", שתמכה במלחמת השחרור מנפוליאון.
מריה אנה התכתבה עם ברון פום שטיין, והאחים אלכסנדר ווילהלם פון הומבולדט, והייתה מכרה של המשורר פרידריך דה לה מוט פוקה.
בשנת 1822 התאהבה מריה אנה באנטון, רוזן שטולברג-ורניגרודה, שמאוחר יותר מונה לשר המדינה הפרוסי.
כמו כן הייתה מריה אנה פעילה בכלא ברלינר גפנינגניסנסן, והקימה בית יתומים בפאנקוב בברלין.
בשנת 1845 ביקרה מריה אנה בפעם האחרונה בבאד הומבורג, וב-14 באפריל 1846 מתה מריה אנה בביתה בברלין, חצי שנה לאחר הולדת נכדה לודוויג, נסיך בוואריה.
בשנת 1804 התחתנה מריה אנה עם וילהלם, נסיך פרוסיה, ממנו נולדו לה 9 ילדים:
מריה פרדריקה פרנציסקה הדוויג (1825 – 1918), התחתנה עם מקסימיליאן השני, מלך בוואריה
מריה אנה ויקטוריה, דוכסית בוואריה , הייתה בתו של פרדיננד מריה, הנסיך הבוחר מבוואריה, ואשתו של לואי, הדופן הגדול.
מריה אנה ויקטוריה נולדה ב-28 בנובמבר 1660 במינכן, לפרדיננד מריה, הנסיך הבוחר מבוואריה ולאנריקטה אדליידה, נסיכת סבויה, בתם של ויטוריו אמדאו הראשון, דוכס סבויה וכריסטין מארי מצרפת.
בשנת 1668 התארסה מריה אנה ויקטוריה עם לואי, הדופן הגדול, בנו של לואי הארבעה עשר, מלך צרפת, והתחנכה בקפידה כדי למלא את התפקיד הזה, ומלבד גרמנית, היא למדה לדבר צרפתית, איטלקית ולטינית.
בשנת 1676 מתה אמה הנריצ'טה אדליידה, נסיכת סבויה שאליה הייתה מאוד קשורה, ו-1679 מת אביה פרדיננד מריה, הנסיך הבוחר מבוואריה, ואחיה מקסימיליאן השני עמנואל, הנסיך הבוחר מבוואריה ירש את השלטון.
ב-28 בינואר 1680 נערך במינכן טקס מינויה לדופינה של צרפת, וב-7 במרץ אותה שנה נערך בשאלון-אן-שמפאן טקס הנישואים.
כשהגיעה מריה אנה ויקטוריה לשטרסבורג שבצרפת פנו אליה בגרמנית, אולם היא קטעה את דבריהם ואמרה: "רבותי, אני מדברת צרפתית!".
עם נישואיה הפכה מריה אנה ויקטוריה לאישה השנייה בחשיבותה בצרפת, ולאחר מות חמותה מריה תרסה, נסיכת ספרד בשנת 1683 היא הפכה לגברת הראשונה בממלכה, על אף שמצב בריאותה הקשה עליה למלא את התפקיד.
מכיוון שבעלה בגד בה בקביעות עם פילגשיו, הייתה מריה אנה ויקטוריה רוב הזמן מבודדת בטירתה, שם שוחחה עם חברותיה בגרמנית.
בנוסף היא יצרה קשר טוב עם אליזבת שארלוטה, נסיכת הפפאלץ, אשתו של פיליפ הראשון, דוכס אורליאן - דודו הצעיר של בעלה.
ב-20 באפריל 1690 מתה מריה אנה ויקטוריה בארמון ורסאי, ובנתיחה לאחר המוות התברר שסבלה מכמה מחלות כרוניות, והם גרמו למותה בגיל כה צעיר.
ב-7 במרץ 1680 התחתנה מריה אנה ויקטוריה עם לואי, הדופן הגדול, בנו של לואי הארבעה עשר, מלך צרפת, ממנו היו לה 3 ילדים:
מריה אמליה, ארכידוכסית אוסטריה (; 22 באוקטובר 1701 - 11 בדצמבר 1756), הייתה בתו של יוזף הראשון, קיסר האימפריה הרומית הקדושה ואשתו של קרל השביעי, קיסר האימפריה הרומית הקדושה.
מריה אמליה נולדה בארמון הופבורג, וינה ב-22 באוקטובר 1701, ליוזף הראשון, קיסר האימפריה הרומית הקדושה ולוילהלמינה אמליה מבראונשווייג-לינבורג בתם של יוהאן פרידריך, דוכס בראונשווייג-לינבורג ובנדיקטה הנרייטה מפפאלץ-זימרן.
בשנת 1703 נחתם חוק הסדר הירושה, ולפיו היו אמורות מריה אמליה ואחותה מריה יוזפה לרשת את הכתר לאחר דודם קרל, אולם בשנת 1713 העביר קרל את הסנקציה הפרגמטית שקבעה כי בתו מריה תרזה תירש את הכתר אחריו.
בצעירותה הציעו למריה אמליה את ויטוריו אמדאו, נסיך פיימונטה, בנו של ויטוריו אמדאו השני, מלך סיציליה ודוכס סבויה, אולם הוא דחה את ההצעה, ומת לבסוף בשנת 1715 מאבעבועות שחורות.
בשנת 1717 פגשה מריה אמליה את קרל אלברכט, נסיך הכתר של בוואריה, בשעה שהיה בדרכו לבלגרד להשתתף במלחמה ההבסבורגית-עות'מאנית (1716–1718), ובשנת 1718 נפגשו שוב פעם השניים.
לאחר שהסכימה מריה אמליה לסנקציה הפרגמטית, התחתנה מריה אמליה ב-5 באוקטובר 1722 עם קרל אלברכט, נסיך הכתר של בוואריה.
השניים התגוררו בארמון נימפנבורג במינכן, ונולדו להם 7 ילדים.
בשנת 1726 מת חמיה מקסימיליאן השני עמנואל, הנסיך הבוחר מבוואריה, ובעלה קרל אלברכט עלה לשלטון במקומו.
בשנת 1727 נולד בנה מקסימיליאן יוזף, ולאחר מכן קיבלה מריה אמליה מעון משלה בארמון פירסטנריד, ובשנת 1734 קרא קרל אלברכט לפארק בארמון נימפנבורג, אמליינבורג על שמה.
על אף בגידותיו הרבות של בעלה, היחסים ביניהם היו מאושרים, ומריה אמליה אהבה מאוד את החיים בחצר הבווארית, ואף יצאה לציד וטיולים.
לאחר מותו של דודה קרל השישי, קיסר האימפריה הרומית הקדושה בשנת 1740, סירב בעלה קרל אלברכט לקבל את הסנקציה הפרגמטית, ולאחר שאחותה מריה יוזפה, ארכידוכסית אוסטריה ויתרה לה על הטענה לכתר, כרת קרל אלברכט בשנת 1741 ברית עם צרפת וספרד ופלש לאוסטריה.
בתחילה חשב קרל אלברכט לעלות על וינה, אך לבסוף פנה לעבר פראג וכבש אותה, והוכתר ב-19 בדצמבר 1741 למלך בוהמיה.
ב-20 בינואר 1942 נבחר בעלה קרל אלברכט פה אחד לקיסר האימפריה הרומית הקדושה, בין השאר על ידי עזרה מאחיו קלמנס אוגוסט מבוואריה, שהיה הארכיבישוף של קלן.
אולם בהמשך גברה ידם של האוסטרים, ומריה אמליה ומשפחתה נאלצו לברוח מבוואריה, שנפלה בידי האוסטרים, וקרל נשאר רק עם תואר בלבד, ללא שום כוח ממשי.
בשנת 1745 מת בעלה קרל אלברכט במינכן, ובנה מקסימיליאן יוזף עלה לשלטון בבוואריה במקומו.
מריה אמליה שכנעה את בנה להגיע לידי הסדר עם בת דודתה מריה תרזה, וב-13 בספטמבר 1745 נחתם הסכם פיסן, ובו נבחר פרנץ מלורן לקיסר האימפריה הרומית הקדושה.
בשנת 1754 הקימה מריה אמליה את בית החולים המודרני הראשון במינכן, וב-11 בדצמבר 1756 מתה בארמון נימפנבורג.
ב-5 באוקטובר 1722 התחתנה מריה אמליה עם קרל השביעי, קיסר האימפריה הרומית הקדושה, ממנו נולדו לה 7 ילדים:
מריה אנטוניה, דוכסית בוואריה , הייתה בתו של קרל השביעי, קיסר האימפריה הרומית הקדושה, ואשתו של פרידריך כריסטיאן, הנסיך הבוחר מסקסוניה.
מריה אנטוניה נולדה ב-18 ביולי 1724 בארמון נימפנבורג, מינכן, לקרל אלברכט, נסיך הכתר של בוואריה ומריה אמליה, ארכידוכסית אוסטריה, בתם של יוזף הראשון, קיסר האימפריה הרומית הקדושה ווילהלמינה אמליה מבראונשווייג-לינבורג.
בצעירותה קיבלה מריה אנטוניה חינוך יוצא מן הכלל, והשתלמה במיוחד באמנויות, ובכלל זה ציור, כתיבה שירה ומוזיקה.
ב-13 ביוני 1747 התחתנה מריה אנטוניה עם בן דודה פרידריך כריסטיאן, נסיך הכתר של סקסוניה, וב-20 ביוני באותה שנה מומשו הנישואים בדרזדן.
נישואי הזוג היו מאושרים, ונולדו להם 9 ילדים.
במהלך מלחמת שבע השנים עזבה מריה אנטוניה את דרזדן, ועברה לגור בפראג ובמינכן.
בשנת 1763 מת חמיה אוגוסט השלישי, מלך פולין, ובעלה עלה לשלטון במקומו כפרידריך כריסטיאן, הנסיך הבוחר מסקסוניה, ובעקבות כך חזרה מריה אנטוניה לדרזדן.
כעבור 10 שבועות מת בעלה פרידריך כריסטיאן, ובנה פרידריך אוגוסט השלישי, הנסיך הבוחר מסקסוניה עלה לשלטון במקומו, תוך שמריה אנטוניה משמשת כעוצרת יחד עם גיסה פרנץ קסאפר, נסיך סקסוניה.
במהלך כהונתה היא התנגדה לוויתורו של בנה על הכתר הפולני, והיא הקימה בדרזדן מפעל טקסטיל ומבשלת בירה.
בשנת 1768 הגיע בנה פרידריך אוגוסט לבגרות ונטל את השלטון לידיו, וב-23 באפריל 1780 מתה מריה אנטוניה בביתה בדרזדן.
ב-13 ביוני 1747 התחתנה מריה אנטוניה עם פרידריך כריסטיאן, הנסיך הבוחר מסקסוניה, ממנו היו לה 9 ילדים:
פרידריך אוגוסט הראשון, מלך סקסוניה (1750–1827), התחתן עם אמליה מצווייבריקן-בירקנפלד.
אנטון, מלך סקסוניה (1755–1836), התחתן עם מריה קרולינה, נסיכת סבויה, ולאחר מותה התחתן עם מריה תרזה מאוסטריה.
מריה אמליה, נסיכת סקסוניה (1757–1831), התחתנה עם קרל השני אוגוסט, דוכס צווייבריקן.
מקסימיליאן, נסיך הכתר של סקסוניה (1759–1838), התחתן עם קרולינה, נסיכת פארמה, ולאחר מותה התחתן עם מריה לואיזה קרלוטה, נסיכת בורבון-פארמה.
מריה אנה, נסיכת פורטוגל (בפורטוגזית: Maria Anna de Bragança; 13 ביולי 1861 – 31 ביולי 1942) הייתה בתו של מיגל הראשון, מלך פורטוגל ואשתו של וילהלם הרביעי, הדוכס הגדול של לוקסמבורג.
מריה אנה נולדה ב-13 ביולי 1861 בטירת ברונבאך, ורטהיים אם מיין, למיגל הראשון, מלך פורטוגל ולאדליידה מלוינשטיין-ורטהיים-רוזנברג, בתם של קונסטנטין, נסיך הכתר של לוינשטיין-ורטהיים-רוזנברג ואגנס, נסיכת הוהנלוהה-לנגנבורג, ששהו בגלות לאחר שגורשו מפורטוגל במהלך המלחמות הליברליות.
בצעירותה הייתה מריה אנה מועמדת לנישואין עם רודולף, נסיך הכתר של אוסטריה, בנו של פרנץ יוזף, קיסר אוסטריה, אולם על אף שפרנץ יוזף חיבב אותה, בנו רודולף דחה את ההצעה.
ב-21 ביוני 1893 התחתנה מריה אנה עם וילהלם, נסיך הכתר של לוקסמבורג, משום שהייתה קתולית, ווילהלם טען שבמדינה קתולית גם השליט צריך להיות קתולי.
נישואי השניים היו מאושרים, ונולדו להם 6 בנות.
בשנת 1905 מת חמיה אדולף, הדוכס הגדול של לוקסמבורג, ובעלה עלה לשלטון במקומו כוילהלם הרביעי, הדוכס הגדול של לוקסמבורג.
באותה שנה מת גם דודו של בעלה ניקולאוס וילהלם, נסיך נסאו, ומשום כך לא נותרו זכרים אחרים בבית נסאו-ויילבורג, מלבד בן דודו - גאורג ניקולאוס, רוזן מרנברג, שנולד בנישואים מורגנטיים.
בשנת 1907 העביר בעלה וילהלם חוק שמנע מבן דודו לעלות לשלטון בלוקסמבורג, ומאידך התיר לבנות לרשת את השלטון.
החל משנת 1908 החמיר מצבו של בעלה, ומריה אנה שימשה כעוצרת בשמו.
בשנת 1912 מת בעלה וילהלם הרביעי, הדוכס הגדול של לוקסמבורג, ובתה מארי אדלייד, הדוכסית הגדולה של לוקסמבורג עלתה לשלטון במקומו, תוך שמריה אנה משמשת כעוצרת לזמן קצר עד לבגרותה.
לאחר מלחמת העולם הראשונה התפטרה בתה מארי אדלייד מהשלטון, ובתה שארלוט, הדוכסית הגדולה של לוקסמבורג עלתה לשלטון במקומה.
לאחר הפלישה הגרמנית ללוקסמבורג במהלך מלחמת העולם השנייה ברחה מריה אנה יחד עם משפחתה לבריטניה, ומשם המשיכו לארצות הברית, שם מתה מריה אנה בניו יורק ב-31 ביולי 1942.
ב-21 ביוני 1893 התחתנה מריה אנה עם וילהלם הרביעי, הדוכס הגדול של לוקסמבורג, ממנו נולדו לה 6 ילדים:
מריה אנה, ארכידוכסית אוסטריה (13 בינואר 1610 – 25 בספטמבר 1665), הייתה בתו של פרדיננד השני, קיסר האימפריה הרומית הקדושה ואשתו של מקסימיליאן הראשון, הנסיך הבוחר מבוואריה.
מריה אנה נולדה ב-13 בינואר 1610 בגראץ, לארכידוכס פרדיננד משטיריה ולמריה אנה מבוואריה, בתם של וילהלם החמישי, דוכס בוואריה ורנאטה מלורן.
מריה אנה התחנכה על ידי הישועים, וידעה לדבר באיטלקית שוטפת מלבד הגרמנית, ובנוסף היה לה תשוקה עזה לציד.
בשנת 1619 הוכתר אביה כקיסר האימפריה הרומית הקדושה, ובשנת 1622 התחתן שוב עם אלאונורה גונזאגה.
ב-15 ביולי 1635 התחתנה מריה אנה עם מקסימיליאן הראשון, הנסיך הבוחר מבוואריה, כאות לברית בין בית הבסבורג לבוואריה, ובחוזה הנישואין נקבע שמריה אנה לא תפסיד את זכויותיה בירושה.
נישואי השניים היו מאושרים, ונולדו להם שני בנים.
מריה אנה סייעה לבעלה בענייני הממשלה, ואף השתתפה בישיבות מועצת המדינה.
לאחר כיבושה של מצודת פיליפסבורג על ידי הצבא הצרפתי, דחקה מריה אנה באחיה לאופולד וילהלם, ארכידוכס אוסטריה, שהיה מפקד הצבא הקיסרי, למהר ולחתום על הסכם שלום עם ממלכת צרפת.
ב-15 ביולי 1635 התחתנה מריה אנה עם מקסימיליאן הראשון, הנסיך הבוחר מבוואריה, ממנו נולדו לה שני בנים:
פרדיננד מריה, הנסיך הבוחר מבוואריה (1636–1679).
מקסימיליאן פיליפ הירונימוס, דוכס בוואריה-לוכטנברג (1638–1705).
מריה אנה מבוואריה הייתה אשתו של פרדיננד השני, קיסר האימפריה הרומית הקדושה.
מריה אנה נולדה ב-18 בדצמבר 1574 לוילהלם החמישי, דוכס בוואריה ורנאטה מלורן, בתם של פרנץ הראשון, דוכס לורן וכריסטינה מדנמרק.
ב-23 באפריל 1600 התחתנה מריה אנה עם בן דודה הארכידוכס פרדיננד משטיריה, כחלק מהברית בין בית הבסבורג לבית ויטלסבאך.
מריה אנה לא התערבה בפוליטיקה, ונולדו לה 7 ילדים, מתוכם 4 הגיעו לבגרות.
ב-6 במרץ 1616 מתה מריה אנה בגראץ, ו-3 שנים מאוחר יותר הוכתר בעלה כמלך בוהמיה וכקיסר האימפריה הרומית הקדושה, מה שהוביל לפרוץ מלחמת שלושים השנים.
ב-23 באפריל 1600 התחתנה מריה אנה עם פרדיננד השני, קיסר האימפריה הרומית הקדושה, ממנו היו לה 7 ילדים:
פרדיננד השלישי, קיסר האימפריה הרומית הקדושה (1608–1657).
מריה אנה, ארכידוכסית אוסטריה (1610–1665), התחתנה עם מקסימיליאן הראשון, הנסיך הבוחר מבוואריה.
ססיליה רנאטה, ארכידוכסית אוסטריה (1611–1644), התחתנה עם ולדיסלאב הרביעי, מלך פולין.
לאופולד וילהלם, ארכידוכס אוסטריה (1614–1662).
מריה אנה מבוואריה (), הייתה אמו של פרדיננד השני, קיסר האימפריה הרומית הקדושה.
מריה אנה נולדה ב-21 במרץ 1551 לאלברכט החמישי, דוכס בוואריה ואנה, ארכידוכסית אוסטריה, בתם של פרדיננד הראשון, קיסר האימפריה הרומית הקדושה ואנה, נסיכת בוהמיה והונגריה.
מריה אנה קיבלה חינוך קפדני דתי על ידי הישועים, בפיקוחה של אמה, ואהבה ציור ומוזיקה.
ב-26 באוגוסט 1571 התחתנה מריה אנה עם דודה קרל השני, ארכידוכס אוסטריה, בנו של פרדיננד הראשון, קיסר האימפריה הרומית הקדושה, ממנה היו לו 15 ילדים.
ב-29 באפריל 1608 מתה מריה אנה בגראץ, ובשנת 1619 הוכתר בנה פרדיננד לקיסר האימפריה הרומית הקדושה.
ב-26 באוגוסט 1571 התחתנה מריה אנה עם קרל השני, ארכידוכס אוסטריה, בנו של פרדיננד הראשון, קיסר האימפריה הרומית הקדושה, ממנה היו לו 15 ילדים:
אנה מאוסטריה, מלכת פולין (1573–1598), נישאה לזיגמונט השלישי מלך פולין.
מריה כריסטינה מאוסטריה, נסיכת טרנסילבניה (1574–1621)
פרדיננד השני, קיסר האימפריה הרומית הקדושה (1578–1637)
מקסימיליאן ארנסט, ארכידוכס אוסטריה (1583–1616)
לאופולד החמישי, ארכידוכס אוסטריה (1586–1632)
מריה מגדלנה, ארכידוכסית אוסטריה (1589–1631)
מריה אנה מספרד (María Ana de Austria, 18 באוגוסט 1606 - 13 במאי 1646), הייתה בתו של פליפה השלישי, מלך ספרד ואשתו של פרדיננד השלישי, קיסר האימפריה הרומית הקדושה.
מריה אנה נולדה ב-18 באוגוסט 1606 בעיר אל אסקוריאל, לפליפה השלישי, מלך ספרד ולמרגרטה מאוסטריה, מלכת ספרד, בתם של קרל השני, ארכידוכס אוסטריה ומריה אנה מבוואריה.
בצעירותה הייתה מריה אנה מאורסת ליוהאן קרל, ארכידוכס אוסטריה, בנו של פרדיננד השני, קיסר האימפריה הרומית הקדושה, אולם הוא מת בצעירותו בשנת 1619.
בשנת 1622 הועלתה הצעה לחתן את מריה אנה עם צ'ארלס, נסיך ויילס, על מנת לחזק את היחסים בין שתי המדינות, ובשנת 1623 אף ביקר צ'ארלס בליווי דוכס בקינגהאם במדריד כדי לפגוש את כלתו המיועדת.
עם זאת, ההצעה לא יצאה אל הפועל, עקב התנגדותה של מריה אנה להתחתן עם פרוטסטנטי, ובעקבות כך התחתן צ'ארלס לבסוף עם הנרייט מארי, נסיכת צרפת.
לאחר משא ומתן שנמשך לאורך שנת 1625, התארסה מריה אנה בשנת 1626 עם פרדיננד, ארכידוכס אוסטריה, שהיה אחיו של ארוסה הראשון.
באותה שנה הוכתר ארוסה למלך הונגריה, ובשנת 1627 הוכתר למלך בוהמיה.
בחוזה הנישואין שנערך בשנת 1628 הוחלט כי מריה אנה תוכל לשמור על זכויותיה לרשת את כס המלוכה הספרדי, למרות שאחותה אן, מלכת צרפת נאלצה לוותר על כך.
בדצמבר 1629 עזבה מריה אנה את מדריד בדרכה לווינה, אולם הנסיעה נמשכה למעלה משנה.
בשל מגפה שפרצה בחצי האי האיטלקי לא יכלה האונייה לעגון בג'נובה, ובעקבות כך גם לא עברה מריה אנה בבולוניה, שם חיכה לה הקרדינל אנטוניו ברבריני (אחיינו של האפיפיור אורבנוס השמיני) על מנת לתת לה את עיטור ורד הזהב.
הפמליה פנתה לנאפולי, ושם קיבלה לבסוף מריה אנה את העיטור.
לאחר מכן עזבה השיירה את ממלכת נאפולי וחצתה את מדינת האפיפיור, שם עשתה מריה אנה עלייה לרגל אל בזיליקת הבית הקדוש.
לאחר מכן המשיכה מריה אנה במסעה, תוך שהיא מלווה באצולה הרומאית בראשות טדאו ברבריני, נסיך פלסטרינה.
ב-26 בינואר 1631 הגיעה מריה אנה לטריאסטה, שם פגשה את לאופולד וילהלם, ארכידוכס אוסטריה, ובאותו יום נערך טקס הנישואים, כשלאפולד וילהלם משמש כשליחו של פרדיננד.
קודם שנערך טקס החתונה הרשמי, החליט פרדיננד כי עליו לראות בחשאי את מריה אנה, והוא בא לראותה.
משראה את יופייה הרב גילה לה את זהותו, והחל לדבר עמה בספרדית.
ב-20 בפברואר 1631] 1631 נערך טקס החתונה הרשמי בווינה, והוא נמשך כחודש ימים.
פרדיננד אהב מאוד את מריה אנה, ומשום כך לא בגד בה ולא היו לו ילדים לא חוקיים.
מריה אנה הייתה אף היא מאושרת, ונולדו לה 6 ילדים.
מריה אנה הביאה עמה לחצר הקיסרית בווינה את האופנה הספרדית, התיאטרון, הריקוד והמוזיקה (כולל הגיטרה הראשונה שנשמעה באוסטריה).
כאשתו של יורש העצר, היא קיימה יחסים טובים עם כל בני משפחתו של בעלה; אולם עם אמו החורגת של פרדיננד, אלאונורה גונזאגה היו לה יחסים בעייתיים, בעיקר משום ששניהם התחרו על ההשפעה בחצר הקיסרית.
מריה אנה גם הקדישה תשומת לב רבה לאמנויות, במיוחד לציור, והיא אספה יצירות של ציירים איטלקים, ספרדים ופלמים של הרנסאנס ושל הבארוק המוקדם.
ב-22 בדצמבר 1636 נבחר בעלה פרדיננד ברגנסבורג למלך הרומאים, ושבוע לאחר מכן הוא הוכתר על ידי הארכיבישוף של מיינץ.
כעבור חודש, ב-21 בינואר 1637 הוכתרה מריה אנה אף היא כמלכת גרמניה.
ב-15 בפברואר 1637 מת חמיה פרדיננד השני, קיסר האימפריה הרומית הקדושה, ובעקבות כך הפך בעלה פרדיננד לקיסר האימפריה הרומית הקדושה ולמלך הונגריה ובוהמיה.
מריה אנה ששימשה כיועצת של בן זוגה, הייתה מתווכת חשובה בין פרדיננד לבין קרוביהם הספרדים.
למרות שתמיד הגנה על האינטרסים של בעלה, היא לא שכחה את האינטרסים של אחיה - פליפה הרביעי, מלך ספרד, והאורחים השכיחים ביותר בביתה היו שגריר ספרד ודיפלומטים ספרדים.
במהלך היעדרויותיו של פרדיננד מן החצר הקיסרית בווינה, הוא מינה את מריה אנה כעוצרת, כמו למשל בשנת 1645 במהלך מלחמת שלושים השנים, כשפרדיננד היה בממלכת בוהמיה.
במרץ 1645 עזבה מריה אנה וילדיה את לינץ, עקב בואו של הצבא השוודי, ועברה לווינה.
באפריל התכוננו השוודים לחצות את הדנובה ולכבוש את העיר, ומשום כך ברחה המשפחה באופן זמני לגראץ.
לאחר שחזרו לווינה, הם נאלצו לעבור שוב ללינץ בעקבות מגפה שפרצה בעיר.
ב-12 במאי 1646 נתקפה מריה אנה, שהייתה במהלך הריונה השישי, בחום גבוה ובדימום כבד, ולמחרת בבוקר היא מתה.
לאחר מותה הוציאו את בתה מהרחם בעודה בחיים, והיא נקראה מריה, אולם כעבור כמה שעות גם היא מתה, והיא נקברה יחד עם מריה אנה בקריפטה הקיסרית בווינה.
ב-20 בפברואר 1631 התחתנה מריה אנה עם פרדיננד השלישי, קיסר האימפריה הרומית הקדושה, ממנו נולדו לה 6 ילדים:
פיליפ אוגוסט, ארכידוכס אוסטריה (1637–1639)
מקסימיליאן תומאס, ארכידוכס אוסטריה (1638–1639)
לאופולד הראשון, קיסר האימפריה הרומית הקדושה (1640–1705)
מריה אנה מנויבורג הייתה בתו של פיליפ וילהלם, הנסיך הבוחר מפפאלץ ואשתו השנייה של קרלוס השני, מלך ספרד.
מריה אנה נולדה בדיסלדורף ב-28 באוקטובר 1667, לפיליפ וילהלם, הנסיך הבוחר מפפאלץ ולאליזבת אמליה, רוזנת הסן-דרמשטדט, בתם של גאורג השני, רוזן הסן-דרמשטדט וסופיה אלאונורה מסקסוניה.
מריה אנה בילתה בימי ילדותה בטירת נויבורג, שם גודלה על ידי פראו פון קלאו, יחד עם אחיותה מריה סופיה מנויבורג ודורותיאה סופיה מנויבורג.
מריה אנה הייתה יפה מאוד, וב-16 בפברואר 1689 נבחרה להיות אשתו השנייה של קרלוס השני, מלך ספרד, משום שקיוו שתוכל ללדת לו הרבה ילדים (להוריה היו 17 ילדים).
ב-28 באוגוסט אותה שנה התקיים טקס הנישואים באמצעות שליח באינגולשטאדט, בהשתתפות אחותה אלאונורה מגדלנה ובעלה לאופולד הראשון, קיסר האימפריה הרומית הקדושה.
באביב 1690 הגיעה מריה אנה לספרד, וב-14 במאי אותה שנה נערך טקס הנישואים הרשמי.
אולם, גם מהנישואים הללו לא נולדו לקרלוס ילדים, כנראה בגלל המגבלות הפיזיות והנפשיות שהיו לו.
מריה אנה הייתה מעורבת בתככי חצר המלוכה הספרדית, ורצתה להביא לבחירתו של אחיינה קרל, ארכידוכס אוסטריה ליורש העצר.
בעקבות כך הסתכסכה מריה אנה עם חמותה מריאנה מאוסטריה, שרצתה להביא לבחירתו של נינה יוזף פרדיננד מבוואריה ליורש העצר.
מריה אנה הייתה שנואה בחצר המלוכה הספרדית, בשל דרכה לגנוב כסף וחפצי אמנות יקרים ולשלוח אותם למשפחתה בגרמניה.
ב-1 בנובמבר 1700 מת בעלה קרלוס השני, מלך ספרד, אולם אף על פי שציווה בצוואתו לנהוג בה בכבוד, הורה לה יורשו פליפה החמישי, מלך ספרד לעזוב את מדריד, והיא נאלצה להתגורר במבצר אלקסר בטולדו.
בשנת 1706 כבש אחיינה קרל, ארכידוכס אוסטריה את טולדו, והתקבל בברכה על ידי מריה אנה, ובעקבות כך גורשה מריה אנה מאוחר יותר על ידי פליפה החמישי, ועברה להתגורר בבאיון שבצרפת.
בשנת 1739 הורשתה מריה אנה לחזור לספרד, וב-16 ביולי 1740 היא מתה בגוודלחרה.
מריה אנטונייטה, נסיכת שתי הסיציליות (באיטלקית: Maria Antonietta di Borbone-Due Sicilie; 16 במרץ 1851 – 12 בספטמבר 1938), הייתה נכדתו של פרנצ'סקו הראשון, מלך שתי הסיציליות ואשתו של הטוען לכתר ממלכת שתי הסיציליות - הנסיך אלפונסו, רוזן קזרטה.
מריה אנטונייטה נולדה ב-16 במרץ 1851 בנאפולי, לפרנצ'סקו, רוזן טראפאני ולמריה איזבלה, ארכידוכסית אוסטריה, בתם של לאופולד השני, הדוכס הגדול של טוסקנה ומריה אנטוניה, נסיכת שתי הסיציליות.
בשנת 1859 מת פרננדו השני, מלך שתי הסיציליות, ובנו פרנצ'סקו השני, מלך שתי הסיציליות עלה לשלטון במקומו.
זמן קצר לאחר מכן ניצחו הכוחות הצרפתיים והסרדיניים את הצבא האוסטרי במלחמת אוסטריה-סרדיניה, מה שהוביל כעבור זמן קצר לאיחוד איטליה ולהדחתו של פרנצ'סקו השני מהשלטון.
בעקבות כך ברחו מריה אנטונייטה ומשפחתה לרומא.
ב-8 ביוני 1868 התחתנה מריה אנטונייטה עם בן דודה הנסיך אלפונסו, רוזן קזרטה, בנו של פרננדו השני, מלך שתי הסיציליות.
בשנת 1886 מת אחי בעלה לואיג'י, רוזן טראני, ומכיוון שהייתה לו רק בת אחת - מריה תרזה, נסיכת שתי הסיציליות, הפך בעלה אלפונסו לראשון בתור בסדר הירושה.
בשנת 1934 מת אלפונסו בקאן בצרפת, ובנם הנסיך פרננדו פיו, דוכס קלבריה הפך לטוען לכתר של שתי הסיציליות, וב-12 בספטמבר 1938 מתה מריה אנטויינטה בפרייבורג בגרמניה.
ב-8 ביוני 1868 התחתנה מריה אנטונייטה עם בן דודה הנסיך אלפונסו, רוזן קזרטה, ממנו נולדו לה 12 ילדים:
מריה אנה ריקרדה קרולינה מרגריטה פיה (; 19 בספטמבר 1803 - 4 במאי 1884) הייתה בתו של ויטוריו אמנואלה הראשון, מלך סרדיניה ואשתו של פרדיננד הראשון, קיסר אוסטריה.
מריה אנה נולדה ב-19 בספטמבר 1803 בפלאצו קולוניה שברומא, מדינת האפיפיור.
אביה היה ויטוריו אמנואלה הראשון, מלך סרדיניה ואמה הייתה מריה תרזה מאוסטריה-אסטה, מלכת סרדיניה.
מריה אנה הוטבלה יחד עם אחותה התאומה מריה תרזה, נסיכת סבויה על ידי האפיפיור פיוס השביעי, והורי אמה היו הסנדקים.
בילדותה שהתה מריה אנה עם שאר משפחתה בסרדיניה, לשם ברחו בני המשפחה מפני נפוליאון.
לאחר מפלת נפוליאון בשנת 1814, חזרו בני המשפחה לטורינו.
ב-12 בפברואר 1831 נישאה מריה אנה לארכידוכס פרדיננד מאוסטריה.
ב-2 במרץ 1835 הפך פרדיננד לקיסר אוסטריה.
מריה אנה הוכתרה כקיסרית אוסטריה, וב-12 בספטמבר 1836 הוכתרה בפראג כמלכת בוהמיה.
ב-2 בדצמבר 1848, בעקבות אביב העמים, נאלץ פרדיננד לוותר על הכתר לטובת אחיינו פרנץ יוזף.
הוא ומריה אנה חיו את שארית חייהם בבוהמיה.
מריה אנה נפטרה בגיל 80 ב-4 במאי 1884, ונקברה בקריפטה הקיסרית בווינה.
מריה אן "גרני" סמית הייתה פרדסנית בריטית-אוסטרלית שפיתחה את זן התפוחים "גרני סמית" (Granny Smith, או סבתא סמית).
מריה אן שרווד נולדה ב-1799 בכפר פרסמרש שבמחוז סאסקס אשר באנגליה.
אביה היה ג'ון שרווד, פועל חקלאי, ואמה הייתה האנה לבית רייט.
גם מריה התחילה כפועלת בשדות, ונישאה לפועל בשם תומאס סמית באוגוסט 1819. שניהם היו אנאלפביתים.
במשך 19 שנה לאחר שנישאו, גרו השניים בבקלי, כפר הולדות של תומאס, ונולדו לזוג שמונה ילדים, אשר שלושה מהם מתו בינקותם.
משפחת סמית היגרה לניו סאות' ויילס, כחלק מתוכנית ההתיישבות של ממשלת הקולוניה.
הם הגיעו לאוסטרליה בספינה "ליידי נוג'נט" ב-27 בנובמבר 1838. תומאס מצא עבודה אצל חוואי שגידל עצי פרי, בעיירה רייד במחוז קיסינג פוינט (לימים פרוור של סידני בירת אוסטרליה).
האזור היה אז בקושי מיושב, ושם נשארו עד סוף חייהם.
בשנת 1856, תומאס קנה כמאה דונמים של קרקע כדי לנטוע פרדס משלו, במחיר 605 ליש"ט.
הפרדס של משפחת סמית שגשג באקלים הידידותי, ובנוסף מריה הייתה מוכרת פשטידות פרי בשוק המקומי, ושמה יצא לפניה.
בשנת 1868, סיטונאי מסידני נתן למריה ארגז תפוחי מאלוס צרפתיים (סוג של תפוח קטן ומר, שבדרך כלל לא משמש למאכל, אלא רק לבישול), כדי לעשות מהם פשטידות.
לאחר השימוש בהם, היא נפטרה משאריות הקליפות והחרצנים וזרקה אותם על ערימת קומפוסט ליד הנחל שבחווה.
כעבור מספר חודשים, היא מצאה שהזרעים גדלו לעץ צעיר, אותו טיפחה עד שנשא פרי.
היא הבינה במהרה שהפרי – בעל צבע ירוק בוהק – אינו המאלוס הצרפתי אלא משהו אחר, סוג תפוח שלא ראתה מימיה.
אך מריה הייתה צריכה לקבל הכרה רשמית שמדובר בסוג חדש של תפוח.
ב-1868 היא הזמינה את הבוסתנאי א.
סמול לחוות את דעתו המקצועית.
באותה תקופה, תפוחים סווגו כתפוחים לאכילה או תפוחים לבישול – ועד מהרה זוהה התפוח החדש כ"גרני סמית" (סבתא סמית, על שם מריה), התפוח שהפך לאחד הפופולריים בעולם.
מריה לא הפכה את התפוח למיזם עסקי – זה קרה לאחר מותה, עם פיתוח נוסף של הזן.
ב-1876, לאחר מותם של מריה ותומאס, הפרדסאי המקומי אדוארד גלארד קנה חלק מחוות סמית, והמשיך לגדל ולפתח את הזן.
אחריו, סגן שר החקלאות האוסטרלי גם החליט לגדל את התפוחים, והם הפכו לפופולריים במחוז מגוריו.
וולסטנהולם שמע על הזן החדש, והחליט גם הוא לנטוע מן העצים בחוותו.
הוא האמין שהזן התפתח מתרכובת של המאלוס הצרפתי עם זן קלאופטרה.
הוא גילה שבנוסף להיות הגרני סמית תפוח טעים, שהוא עמיד מאוד, נשמר זמן רב באחסון, וגם מתאים לגידול באזורים הרריים, תגלית שנחשבה לחשובה בהתפתחות החקלאות באוסטרליה.
הוא המשיך בנטיעת מספר גדול של עצים אלה, ועד מותו ב-1914 כבר היה ביקוש מאוד גדול ברחבי אוסטרליה.
על המשך פיתוח הזן היה אחראי ג'ורג' הייזלווד, שהשווה את הפרי שהניבו העצים בסוגים שונים של אדמה.
כך גילה, למשל, שהעץ משגשג יותר באדמה וולקנית, ושהתפוחים יותר טעימים כשהם גדלים מתוך אדמת גרניט אדומה, בהשוואה לגרניט לבנה.
ב-1918, הוא מכר את התפוחים לחיילים אמריקאים שהיו מוצבים באוסטרליה, וכך הפופולריות של הגרני סמית התפשטה גם לצפון אמריקה.
מותה ומורשתה של מריה סמית
מריה אן סמית נפטרה ב-9 במרץ 1870 ברייד ונקברה בבית הקברות של כנסיית סיינט אן, במרחק מספר קילומטרים מהחווה שלה.
היא הותירה מאחוריה את בעלה, שתי בנות, ושלושה בנים.
התפוח שהיא גילתה אומץ בהתלהבות על ידי פרדסאים אחרים שהמשיכו לפתחו ולהציג אותו בתערוכות בוסתנאיות.
ב-1891 ה"גרני סמית" אף זכה בפרס תפוח הבישול הטוב ביותר.
ב-1895 הוא אושר על ידי משרד החקלאות לייצוא, והממשלה אף קידמה את גידולו.
לאחר מלחמת העולם הראשונה, התפוח כבר יוצא לארצות רחוקות, והפך לאחד הזנים הפופולריים בעולם.
החלקה הדרומית של חוות סמית נשמרה כפארק זיכרון, ובכל שנה מאז 1985 מתקיים פסטיבל "גרני סמית" שגם הוא משמר את מורשתה של מריה סמית.
מריה אנטוניה קוהארי דה צ'אבראג (בהונגרית: Koháry Mária Antónia; 2 ביולי 1797 - 25 בספטמבר 1862), הייתה נסיכה הונגרית, אשר ממנה הוקם הענף הקתולי של בית סקסה-קובורג-גותה, שממנו יצאו מלכי פורטוגל ומלכי בולגריה.
מריה אנטוניה נולדה ב-2 ביולי 1797 בבודה, שהשתייכה לממלכת הבסבורג, לפרנץ יוזף קוהארי דה צ'אבראג ולמריה אנטוניה, רוזנת ולדשטיין-ורטנברג, בתם של גאורג כריסטיאן, רוזן ולדשטיין-ורטנברג והרוזנת אליזבתה אולפלדט.
ב-30 בנובמבר 1815 התחתנה מריה אנטוניה עם פרדיננד, נסיך סקסוניה-קובורג-גותה, אשר היה אחיהם של ארנסט הראשון, דוכס סקסוניה-קובורג-גותה, לאופולד הראשון, מלך בלגיה וויקטוריה, נסיכת סקסוניה-קובורג-זאלפלד - אמה של ויקטוריה, מלכת הממלכה המאוחדת, וממנו נולדו לה 4 ילדים.
לאחר מות אביה בשנת 1826 ירשה מריה אנטוניה את נחלותיו בהונגריה, אוסטריה התחתית וסלובקיה, אשר הסתכמו בכ-150,000 דונמים של יערות, אחוזות, מפעלים, בתי קיץ וארמונות, ועוד.
בעקבות כך הוסיף בעלה פרדיננד לשם משפחתו את השם "קוהארי", והמשפחה נחשבה עד למלחמת העולם הראשונה, כאחת משלוש המשפחות הכי עשירות בהונגריה.
ב-25 בספטמבר 1862 מתה מריה אנטוניה בווינה, והיא בת 65 שנים.
ב-30 בנובמבר 1815 התחתנה מריה אנטוניה עם פרדיננד, נסיך סקסוניה-קובורג-גותה, ממנו נולדו לה 4 ילדים:
פרננדו השני, מלך פורטוגל (1816–1885), התחתן עם מריה השנייה, מלכת פורטוגל.
אוגוסט, נסיך סקסוניה-קובורג-גותה (1818–1881), אביו של פרדיננד הראשון, מלך בולגריה.
ויקטוריה, נסיכת סקסוניה-קובורג-גותה 1822 – 1857), התחתנה עם הנסיך לואי, דוכס נאמור.
מריה אנה מצווייבריקן-בירקנפלד , הייתה אחותו של מקסימיליאן הראשון יוזף, מלך בוואריה ואשתו של וילהלם, דוכס בבוואריה.
מריה אנה נולדה ב-18 ביולי 1753 לפרידריך מיכאל, רוזן פפאלץ-צווייבריקן-בירקנפלד ומריה פרנצסקה, רוזנת פפאלץ-זולצבאך, בתם של יוזף קרל עמנואל אוגוסט, רוזן פפאלץ-זולצבאך ואליזבת אוגוסטה סופיה, רוזנת פפאלץ-נויבורג.
ב-30 בינואר 1780 התחתנה מריה אנה עם וילהלם, רוזן פפאלץ-גלנהאוזן, שממנו נולדו לה שני ילדים.
בשנת 1799 נפטר ראש בית ויטלסבאך, קרל תאודור, הנסיך הבוחר מבוואריה, ובאותה העת נותרו רק שני ענפים ששרדו מבית ויטלסבאך: צווייבריקן (בראשותו של אחיה - הדוכס מקסימיליאן יוזף) ובירקנפלד (בראשות בעלה - הרוזן וילהלם).
בשנת 1806 הוקמה ממלכת בוואריה בראשות אחיה מקסימיליאן הראשון יוזף, מלך בוואריה, וב-4 בפברואר 1824 מתה מריה אנה בבמברג.
ב-30 בינואר 1780 התחתנה מריה אנה עם וילהלם, דוכס בבוואריה, ממנו נולדו לה שני ילדים:
מריה אנה, ארכידוכסית אוסטריה הייתה בתו של הארכידוכס פרידריך, דוכס טשן, ואשתו של אליא, דוכס פארמה.
מריה אנה נולדה בלינץ ב-6 בינואר 1882, לארכידוכס פרידריך, דוכס טשן ולאיזבלה, נסיכת קרוי, בתם של רודולף, דוכס קרוי ונטלי, נסיכת לינייה.
ב-25 במאי 1903 התחתנה מריה אנה בווינה עם אליא, נסיך בורבון-פארמה, ממנו נולדו לה 8 ילדים.
בשנת 1907 מת חמיה רוברטו הראשון, דוכס פארמה, ובנו אנריקו, דוכס פארמה ירש את תאריו, אולם מכיוון שהוא היה נכה שימש בעלה אליא כעוצר במקומו.
בשנת 1939 מת אנריקו, ואחיו ג'וזפה, דוכס פארמה ירש את תאריו, אולם גם הוא היה נכה, ובשל כך אליא נותר עוצר גם בשמו.
ב-25 בפברואר 1940 מתה מריה אנה בביתה בלוזאן, והיא בת 58 שנים.
ב-25 במאי 1903 התחתנה מריה אנה עם אליא, דוכס פארמה, ממנו נולדו לה 5 ילדים:
מריה אנה, נסיכת בוואריה הייתה בתו של מקסימיליאן הראשון יוזף, מלך בוואריה ואשתו של פרידריך אוגוסט השני, מלך סקסוניה.
מריה אנה נולדה ב-27 בינואר 1805 במינכן, למקסימיליאן הראשון יוזף, מלך בוואריה ולקרולינה מבאדן, בתם של קרל לודוויג, נסיך הכתר של באדן ואמליה, נסיכת הסן-דרמשטדט, והייתה התאומה הזהה של סופי, נסיכת בוואריה, אמם של פרנץ יוזף הראשון, קיסר אוסטריה ומקסימיליאן הראשון, קיסר מקסיקו.
ב-24 באפריל 1833 התחתנה מריה אנה בדרזדן עם פרידריך, נסיך הכתר של סקסוניה, אשר אחיו יוהאן, נסיך סקסוניה היה נשוי לאחותה אמליה, אולם לא היו להם ילדים.
בשנת 1836 עלה בעלה פרידריך לשלטון, בעקבות מות דודו, אנטון, מלך סקסוניה, מה שהפך אותה למלכה.
מריה אנטוניה מנאפולי וסיציליה (; 14 בדצמבר 1784 – 21 במאי 1806) הייתה אשתו של פרננדו השביעי, מלך ספרד.
מריה אנטוניה נולדה ב-14 בדצמבר 1784 בנאפולי, לפרננדו הראשון, מלך שתי הסיציליות ולמריה קרולינה מאוסטריה, בתם של פרנץ הראשון, קיסר האימפריה הרומית הקדושה ומריה תרזה, וקיבלה את שמה על שם דודתה מארי אנטואנט, מלכת צרפת.
עם פרוץ המהפכה הצרפתית לא התנגד לכך אביה, אולם לאחר הריגתם של דודיה לואי השישה עשר, מלך צרפת ומארי אנטואנט, מלכת צרפת, חבר אביה לקואליציה האנטי-צרפתית הראשונה, ובשנת 1798 נאלצה משפחתה לברוח לסיציליה.
ב-6 באוקטובר 1802 התחתנה מריה אנטוניה עם פרננדו, נסיך אסטוריאס, אולם שני ההריונות שלה הסתיימו בהפלה.
מאחר שמריה אנטוניה הייתה מאוד אנטי-צרפתית, ואילו ספרד הייתה באותה העת בברית עם הקיסרות הצרפתית הראשונה, צצו שמועות שהיא ניסתה להרעיל את חמותה מריה לואיסה מפארמה ואת מנואל גודוי, ראש ממשלת ספרד, אולם כנראה לא היה ממש בשמועות הללו.
ב-21 במאי 1806 מתה מריה אנטוניה משחפת בארנחואס, ולאחר מותה התחתן בעלה פרננדו עוד 3 פעמים.
מריה אנה, ארכידוכסית אוסטריה הייתה חברה בבית הבסבורג ששלטה בארצות השפלה האוסטריות בשם אחותה הגדולה, הקיסרית מריה תרזה.
מריה אנה נולדה ב-18 בספטמבר 1718 בארמון הקיסרי של הופבורג בווינה, לקרל השישי, קיסר האימפריה הרומית הקדושה ולאליזבת כריסטינה מבראונשווייג-וולפנביטל, בתם של לודוויג רודולף, דוכס בראונשווייג-וולפנביטל וכריסטינה לואיזה, נסיכת אטינגן-אטינגן.
הלידה שלה לא התקבלה יפה על ידי אביה.
היא ואחותה מריה תרזה היו הילדים היחידים של הוריה ששרדו.
שתי האחיות גודלו בקייזרהוף בווינה.
במהלך נעוריה פגשה את גיסה לעתיד, פרנץ שטפן מלורן ואחיו הצעיר, קרל אלכסנדר, נסיך לורן.
שני הנסיכים נשארו באוסטריה כדי לרכוש השכלה טובה, בעוד אמם אליזבת שארלוט ד'אורליאן הייתה בצרפת.
בשנת 1725 נוהל משא ומתן עם מלכת ספרד, אליזבטה פארנזה, על נישואי מריה אנה עם פליפה, דוכס פארמה, שהיה בן חמש בלבד.
הנישואין הללו היו אמורים לשפר את היחסים עם ספרד.
ברית של ספרד ואוסטריה נחתמה ב-30 באפריל 1725, ובכך הבטיחה את הסנקציה הפרגמטית של ההבסבורגים [המאפשרת למריה תרזה זכות על אדמות אביה להיות בתו הבכורה], שהוכרזה לראשונה בשנת 1713. על פי תנאי האמנה, ויתרה האימפריה האוסטרית על כל הטענות לכס הספרדי, ובנוסף הוסכם שספרד תפלוש לגיברלטר בעזרת האוסטרים.
למרות זאת, המלחמה האנגלו-ספרדית הפסיקה את שאיפותיה של אליזבת מפארמה, ועם חתימת חוזה סביליה (9 בנובמבר 1729) בוטלו תוכניות הנישואין האוסטרו-ספרדית.
מריה אנה התאהבה בקרל אלכסנדר, נסיך לורן, אחיה הצעיר של בעלה של מריה תרזה, פרנץ הראשון, קיסר האימפריה הרומית הקדושה.
הייתה התנגדות ניכרת לנישואיהם, בשל רצונה של אביה לחתן פוליטי חשוב יותר.
בעלה של מריה אנה היה בן-דודה מדרגה שנייה, מאחר ששניהם היו נינים של פרדיננד השלישי, קיסר האימפריה הרומית הקדושה, דרך שני ילדיו של פרדיננד השלישי, לאופולד הראשון, קיסר האימפריה הרומית הקדושה ואחותו למחצה אלאונורה מריה יוזפה מאוסטריה.
רק לאחר מות אביהם נתנה אמה אליזבת כריסטינה מבראונשווייג-וולפנביטל את האישור לנישואין, שהתקיימו בווינה ב-7 בינואר 1744.
בני הזוג שהו רק חודשיים יחד בארצות השפלה, ולאחר מכן נאלץ קרל לעזוב כדי להשתתף במלחמת הירושה האוסטרית נגד פרוסיה, ואילו מריה אנה, אשר הייתה בהיריון עם ילדם הראשון, נשארה בבריסל.
בעת ששהתה לבדה בבריסל, מריה אנה הסתייעה בשלטון בעזרת המדינאי האוסטרי ונצל אנטון פון קאוניץ-ריטברג .
ב-16 בדצמבר 1744 ילדה מריה אנה ילד מת, וזמן קצר לאחר מכן אף היא מתה בעקבות הלידה.
מריה אנה נקברה בקריפטה הקיסרית בווינה, ואילו בעלה קרל אלכסנדר לא התחתן שוב, ונשאר מושל ארצות השפלה עד מותו בשנת 1780.
מריה אנטוניה מאוסטריה הייתה אשתו של מקסימיליאן השני עמנואל, הנסיך הבוחר מבוואריה ובתו של לאופולד הראשון, קיסר האימפריה הרומית הקדושה.
מריה אנטוניה נולדה ב-18 בינואר 1669 בווינה, ללאופולד הראשון, קיסר האימפריה הרומית הקדושה ולמרגריטה תרסה מספרד.
הלידה שלה הייתה תוצאה של כרוניקה תולדתית במשפחה ההבסבורגית במאות השש-עשרה והשבע-עשרה.
אביה לאופולד היה דוד אמה מצד אמה ובן דוד אמה מצד אביה.
כמו כן, סבה וסבתה מצד האם, פליפה הרביעי, מלך ספרד והמלכה מריאנה מאוסטריה, היו דוד ואחיינית.
מאז ילדותה, מריה אנטוניה הייתה ילדה אינטליגנטית ומטופחת, וחלקה את תשוקת הוריה למוזיקה.
המלך ההבסבורגי האחרון של ספרד, קרלוס השני, לא הוליד ילדים, בגלל המומים והמחלות החמורים שלו.
על פי חוקי הירושה בספרד, למריה אנטוניה הייתה הזכות לרשת את הכתר, אילו חייתה די זמן, כי היא הייתה הילדה היחידה ששרדה לקיסרית מרגריטה תרסה, אחותו של קרלוס השני, מלך ספרד.
במהלך ילדותה הוחלט שהיא תתחתן עם דודה מצד האם, קרלוס השני, אבל תוכנית זו לא התממשה משום נסיבות פוליטיות.
כחלופה, היא הייתה מועמדת לנישואין עם ויטוריו אמדאו השני, דוכס סבויה, אולם שום דבר לא יצא מתוכניות אלו.
לבסוף, ב-15 ביולי 1685 התחתנה מריה אנטוניה עם מקסימיליאן השני עמנואל, הנסיך הבוחר מבוואריה בווינה.
מקסימיליאן התחתן איתה בתקווה לרשת את כס המלכות הספרדי בזכות זכויותיה.
הנישואים שלהם היו אומללים מאוד, מאחר שלמקסימיליאן המוחצן, ולמריה אנטוניה המופנמת והרצינית, לא היו כמעט דברים במשותף.
מריה אנטוניה גם נפגעה מהבגידה המתמדת של מקסימיליאן, וכאשר הוא מונה למושל של ארצות השפלה הספרדיות, ויצא לבריסל בחברת פילגשו הרוזנת קאנוזה, עזבה מריה אנטוניה לאביה בווינה כדי ללדת, ולא התכוונה לחזור אליו.
מותו של יוזף פרדיננד לפני מותו של קרלוס השני, המלך ההבסבורגי האחרון של ספרד, גרם לפריצת מלחמת הירושה הספרדית.
אילו שרד לאחר קרלוס, סביר להניח שהמעצמות האירופיות היו מרשות לו לעלות על כס ספרד.
ב-15 ביולי 1685 התחתנה מריה אנטוניה עם מקסימיליאן השני עמנואל, הנסיך הבוחר מבוואריה, ממנו היו לה 3 ילדים:
המשוררת והסופרת מָרִיָּה אַנְזֶ'לְס אַנְגְלָדָה (בקטלאנית: Maria Àngels Anglada; 9 במרץ 1930 ויק, שבצפון-מזרח קטלוניה – 23 באפריל 1999 פיגרס) היא סופרת ומשוררת קטאלונית.
אנגלדה למדה שפות קלאסיות באוניברסיטת ברצלונה ועבדה רוב חייה כמתרגמת מלטינית ומיוונית לקטלאנית.
מכלול יצירתה כולל עשרה ספרים בפרוזה, שביניהם זכו לחשיבות מיוחדת שתי יצירות העוסקות בשואת העם היהודי ובשואת הארמנים: "הכינור של אושוויץ" (1994) ו"מחברת ארם" (1997), אבל מלבדם גם ספרי פרוזה דוגמת "שמי אינו לאורה" (1981), "סנדלים מקצף" (1985) ו"סוכן המלך" (1991).
אנגלדה פרסמה גם ארבעה ספרי שירה, שלושה ספרי מסות, שלושה קבצים של סיפורים מהמיתולוגיה ומדברי ימי יוון ורומי ואוסף זיכרונות.
היא זכתה בחמישה פרסים ספרותיים יוקרתיים ובשנת 1994 הוענק לה צלב סאן ז'ורדי, אחד מעיטורי הכבוד החשובים ביותר הניתנים בקטלוניה.
מריה אנג'ליק פרז (בספרדית: Mariah Angelique Pérez; נולדה ב-7 באוגוסט 1999) היא זמרת-יוצרת אמריקאית, שזכתה להצלחה בינלאומית בשנת 2021, כאשר הוציאה ביחד עם הזמרת-יוצרת הקולומביאנית קרול ג'י, את הלהיט "El Makinon", שצבר למעלה מ-225 מיליון השמעות בספוטיפיי.
אנג'ליק נולדה ב-7 באוגוסט 1999 כמריה אנג'ליק פרז במיאמי, פלורידה לאב קובני ואם פורטוריקנית.
היא נקראה על שם הזמרת-יוצרת האמריקאית מריה קארי והזמרת האמריקאית אליה.
שפתה הראשונה הייתה ספרדית, אך היא למדה במהירות אנגלית כאשר נרשמה לבית הספר בניו ג'רזי.
מריה אנג'ליק החלה לכתוב מוזיקה בגיל 16, וברחה מביתה כדי לפתח את קריירת המוזיקה שלה.
היא חברה למפיק המוזיקלי נילי, העוסק בעיקר בהוצאת מוזיקת רגאטון, והחלה למנף את הקריירה שלה.
בהמשך, חתמה על חוזה הקלטות עם חברת התקליטים יוניברסל מיוזיק גרופ.
היא הוציאה את הסינגל הראשון שלה, "Blah", ב-28 ביוני 2018. בהמשך, הוציאה את השיר המצליח "Billete".
ב־31 ביולי 2020, אנג'ליק הוציאה את המיני-אלבום הראשון שלה, Normal.
היא השתתפה באלבום KG0516 של קרול ג'י בשנת 2021, וביצעה את "El Makinon".
ב-5 באפריל 2024, ביצעה את השיר "Stripper" בהפקת DJ Blass כחלק מהאלבום Sandunguero 3 ובכך הפכה לאישה הראשונה המבצעת שיר כחלק מסדרת האלבומים.
שנהטקסקטגוריהתוצאהמקור2020פרסי ה-Lo Nuestroפריצת השנה – אישהפרסי הנוערהדור החדש (אישה)
מריה אנונציאטה, ארכידוכסית אוסטריה הייתה אחייניתו של פרנץ יוזף, קיסר אוסטריה והנסיכה אם המנזר של מנזר הגברות המלכותיות והקיסריות של תרזה של מצודת פראג (1894–1918).
מריה אנונציאטה נולדה ב-13 ביולי 1876 בעיר רייכנאו על הרקס, לקרל לודוויג, ארכידוכס אוסטריה, שהיה אחיו הצעיר של פרנץ יוזף הראשון, קיסר אוסטריה, ולאשתו השלישית מריה תרזה, נסיכת פורטוגל בתם של מיגל הראשון, מלך פורטוגל ואדליידה מלוונשטיין-ורטהיים-רוזנברג.
בזמן שהותו אצל פרנץ פרדיננד, ארכידוכס אוסטריה, זיגפריד אוגוסט, דוכס בבוואריה פגש את אחותו למחצה הרווקה של המארח, הארכידוכסית מריה אנונציאטה, הוא התאהב בה, ואירוסיהם היו אמורים להתפרסם בבוא העת.
הם היו זוג יפה, כי הנסיכה ירשה הרבה מהזוהר כמו גם מהמראה הטוב של אמה, מריה תרזה, נסיכת פורטוגל, בעוד שהדוכס זיגפריד היה כנראה הנסיך שנראה הכי טוב בביתו, קצין פרשים מרהיב, ואחד מהצאצאים הבודדים של מלוכה מהעולם הישן אשר זכה להצטיינות כרוכב מכשולים.
חודשיים לאחר מכן, בוטל האירוסין על ידי הארכידוכסית, עקב גילויה הפתאומי של תולדותיו הסוערות של ארוסה, אשר לא ידעה עליהם בזמן שהבטיחה להפוך לאשתו.
פרנץ יוזף הראשון, קיסר אוסטריה סירב לאפשר לאחיינית שלו להפוך לנזירה, והצביע בפניה שעליה להסתפק בתפקיד אם המנזר ממסדר הגבירות האצילות של הרדשין בפראג, שהיה מעין חצי כנסייה.
כבוד המוחזק תמיד על ידי נסיכת הבית הקיסרי.
הגברת אם המנזר מהמסדר המסוים הזה הייתה האישה היחידה שקיבלה את הזכות למלא תפקידים אפיסקופליים מסוימים, זו זכותה של תפקידה להכתיר את מלכת בוהמיה כאשר הארכיבישוף הקרדינל של פראג מכתיר את המלך.
בין סממני דרגתה ניתן למנות מצנפת אפיסקופלית וקרוזירית אפיסקופלית, והיא ענדה טבעת אפיסקופלית של תפקיד, שאותה נדרשו נשות המסדר לנשק.
התפקיד לא כלל הבטחות של פרישות מתמדת, וחבריה רשאים היו להינשא בכל עת שירצו, דבר זה כרוך כמובן בעזיבתם את המסדר, שאורגן במטרה לספק כראוי את נשות האצולה שהתרוששו שלא באשמתן.
כל שנדרש מהם היה שמירה על כללים מסוימים וביצוע מטלות וטקסים דתיים מסוימים.